Contents
Vsebina

Z nakupom CD-ROMa niste kupili tudi programov na njem! Za vse programe veljajo pravila, ki so jih zapisali avtorji v priloženi dokumentaciji!

Programe uporabljate na lastno odgovornost!

Navodila za uporabo programa

Težave, problem in nasveti

Razlike med posameznimi verzijami


Težave in problemi

Če na spodnjem seznamu ne najdete svoje problema, pokličite (061) 133 23 23 in ga narekujte.

Animacij ne morete predvajati

Besedilo je predolgo za prikaz na zaslonu

CD-ROM enota javlja napako pri branju

CD-ROM enota pri branju zamrzne

Igre ne morete pognati

Kako lahko seznam datotek prenesem na odlagališče?

Kako naj organiziram svojo zbirko PC&M CD-ROMov?

Ne slišite skladb

Nočete, da bi Windows 95 samodejno pognali program za pregledovanje vsebine

Opozorilo: Ne najdem CD ROM enote! Vseeno nadaljujem. Kar bo, pa bo.

Pri pregledovanju vsebine vidite namesto imen datotek smetje

Slike ne vidite na zaslonu

Uvodne glasbe in grafike nočete gledati in poslušati

ZIP datoteke ne morete razpakirati


Editor

Program za tipkanje ne pa tudi oblikovanje besedila.


Besedilo je predolgo za prikaz na zaslonu

Radi bi pogledali besedilo, pa zagledate okvir z napisom Notepad in sporočilom, da je besedilo predolgo

Uporabite kak drug editor. Besedilo lahko naložite tudi v urejevalnik, recimo Write ali WritePad. Prvi je priložen okolju Windows do vključno verzije 3.11, drugi pa kasnejšim verzijam.

Vsekakor preberite tudi razdelek Povezovanje datotek s programi.


Povezovanje datotek s programi

V okolju Windows lahko ob vsako datoteko privežete program, ki zna z njo delati. Datoteka s končnico TXT je navadno besedilo brez oblikovanja, zatorej rabite editor. Oknom je priložen editor imenovan Notepad, zato je ob datoteke s to končnico pač privezan. Zmore pa prebrati le do 64000 znakov dolga besedila, kar za dela klasične literature zagotovo ni zadosti. Bolj so dela klasična, manj je zadosti. V takem primeru v meniju Programi izberite Preizkusni nato Ostali in poiščite ter si namestite program Programmer's File Editor.

Nekateri program ob namestitvi sami znajo privezati nase ustrezen tip datotek, drugim morate pomagati. Ravnajte takole:

Navodila za Windows 3.1:

1. poženite File Manager

2. v meniju File izberite Associate

3. vtipkajte končnico

4. na spodnjem seznamu poiščite pravi program. Če ga ni kliknite gumb Browse in ga najdite.

5. kliknite gumb OK

Navodila za Windows 95:

Če za določene datoteke povezava še ni vzpostavljena, ravnajte takole:

1. dvakrat kliknite ikono My Computer (Moj računalnik v slovenski verziji Windows)

2. najdite pravo mapo in dvakrat kliknite ime datoteke, za katero želite določiti povezavo

3. izberete pravi program na seznamu. Če ga tam ni, kliknete gumb Browse in ga poiščete

4. kliknite gumb OK

Kadar pa je zveza vzpostavljena, pa bi jo radi spremenili, recimo namesto programa Notepad pri uporabili raje kakega drugega:

1. dvakrat kliknite ikono My Computer (Moj računalnik v slovenski verziji Windows)

2. najdite pravo mapo in kliknite ime datoteke, za katero želite določiti povezavo

3. pritisnite tipko SHIFT in kliknite desno miškino uho

4. v meniju izberite Open with (odpri z)

5. zakljukajte okence pri trditvi, da naj poslej okolje Windows vedno uporabi ta program

6. kliknite gumb OK


Igre ne morete pognati

Mogoče je pisana za DOS? Poglejte celo ime igre na dnu okna s komentarjem in si ga zapomnite. Zapustite okolje Windows in poskusite igro pognati iz DOSa.


Ne slišite skladb

Najprej morate seveda imeti zvočno kartico, zvočnike ali slušalke. Vse delujoče in preizkušeno.

Nameščen morate imeti program za predvajanje glasbe. Ta je v okolje Windows vključen od verzije 3.11 dalje za predvajanje skladb s končnico WAV.

Za skladbe s končnico MOD morate najprej namestiti poseben program. Najdete ga v meniju Programi. Izberite Preizkusni nato Ostali in poiščite ter si namestite program M4W220SL.

Vsekakor preberite tudi razdelek Povezovanje datotek s programi.


Animacij ne morete predvajati

Za tiste animacije s končnico AVI morate imeti nameščen program za predvajanje animacij. Ta je v okolje Windows vključen od verzije 3.11 dalje. Prejšnjim verzijam ga lahko dodate sami. Dodatek se imenuje Video for Windows.

Animacije s končnico FLI ali FLC so namenjene predvajanju pod DOSom. Zapustite okolje Windows in poskusite animacijo pognati iz DOSa

Vsekakor preberite tudi razdelek Povezovanje datotek s programi.


CD-ROM enota javlja napako pri branju

Vzemite CD-ROM (ne enote!) in ga nesite k kakemu prijatelju ali prijateljici, ki ima CD-ROM enoto z mehanizmom različnega proizvajalca kot vi. Poskusite tam. Če bo delalo, je kriva vaša CD-ROM enota. Na žalost. Pogoste probleme povzročajo mehanizmi Mitsumi z enojno hitrostjo in NECovi s trojno, pravijo v Pasadeninem laboratoriju.

Če CD-ROM taisto napako javi tudi na obisku, pokličite na uredništvo (061) 133 23 23 in nam jo zaupajte. Lahko pa CD-ROM date kar v kuverto, pripišete vzrok napake in s povratno pošto vam ga bomo zamenjali.


Slike ne vidite na zaslonu

Nameščen morate imeti program za prikazovanje slik. V okolje Windows je vključen program Paint, ki zna prikazati slike v PCX in BMP obliki. Če ima slika, recimo, končnico GIF ali JPG, jo torej s tem programom ne morete pogledati.

V meniju Programi izberite Preizkusni nato Ostali in poiščite ter si namestite program Paint Shop Pro.

Vsekakor preberite tudi razdelek Povezovanje datotek s programi.


Nočete, da bi Windows 95 samodejno pognali program za pregledovanje vsebine

Ta možnost se imenuje AUTORUN in je neizkušen (in nam bolj lenim) uporabnik zelo dobrodošla.

Avtomatično predvajanje podatkovnih CD-ROMov in avtomatično igranje glasbenih

CDjev izklopite na naslednji način:

1. Poženite Control Panel (v zagonskem menuju izberite Settings in nato Control Panel).

2. Dvakrat kliknite na ikono System.

3. Kliknite zavihek Device Manager.

4. Dvakrat kliknite na napis CD-ROM.

5. Dvakrat kliknite na ime CD-ROMa.

6. Kliknite zavihek Settings.

7. Odznačite polje Auto Insert Notification.

8. Klikajte OK, dokler se ne vrnete v Control Panel.

9. Ponovno zaženite računalnik.

Če želite izklopiti le avtomatično igranje glasbenih CDjev, avtomatični zagon podatkovnih CD-ROMov pa naj ostane vključen, sledite drugačnemu postopku:

1. Dvakrat kliknite ikono My Computer.

2. V menuju View izberite Options.

3. Kliknite na zavihek File Types.

4. V spisku Regsitered File Types izberite AudioCD in kliknite Edit.

5. V spisku Actions izberite Play in kliknite Set Default. Napis Play ne bo več izpisan močno (bold).

6.  Dvakrat kliknite Close.

Avtomatski zagon lahko preprečite tudi tako, da držite tipko <Shift>, ko CD vstavite v pogon (in še kakih deset sekund zatem).

(trik je bil objavljen v februarski številki Monitorja 1996)


ZIP datoteke ne morete razpakirati

Če poskušate ročno in program PKUNZIP javi CRC error, poskusite isto datoteko razpakirati s parametrom -t neposredno na CD-ROMu. Če je napaka ostala, prosim, sporočite na telefon (061) 133 23 23.

Če pa kliknete gumb Izvedi in se ne zgodi nič, nimate nameščenega programa WinZip.

V meniju Programi izberite Preizkusni nato Ostali in ga poiščite.

Vsekakor preberite tudi razdelek Povezovanje datotek s programi.


Navodila za uporabo programa

Program za pregledovanje vsebine CD-ROMa je tako enostaven, da posebne razlage ne potrebuje. Sprehodite se preko menijev in se razglejte.

Za vsak slučaj pa smo tule ponatisnili zaslon. Če vam kateri njegov del ostaja uganka, pokažite z miško nanj in kliknite:


Deli zaslona: naslov

Ime programa in mesec izdaje CD-ROMa.


Deli zaslona: meni

V teh menijih se najprej odločite, kaj vas sploh zanima.


Deli zaslona: seznam datotek

Na tem seznamu so naštete datoteke, med katerimi lahko izbirate. Če jih je več kot za en zaslon, uporabite drsnike ob desni in pokukajte tudi navzdol.


Deli zaslona: opis datotek

Kratek opis datoteke, katere ime ste osvetlili na levi.


Deli zaslona: celo ime datoteke

Celo ime datoteke, ki ste jo pravkar osvetlili. Iz imena izveste pot do datoteke in iz njene končnice tudi tip. Ta je sploh pomemben pri povezovanju datotek s programi. Vsekakor preberite tudi razdelek Povezovanje datotek s programi.


Deli zaslona: gumb Kopiraj

Kliknete gumb in program vpraša, kam naj datoteko skopira. Izberete disk, imenik in lahko tudi ime. Pri igrah in programih s končnico BAT pazite, saj kopiranje ene same datoteke ne pomeni ničesar. Tak program morate pognati, ne le kopirati.


Deli zaslona: gumb Izvedi

Kliknete gumb in program vzame celo ime datoteke ter od okolja Windows zahteva, naj z datoteko ustrezno ravnajo. Če gre za program, ga bofo Okna pognala, v nasprotnem primeru pa bodo poklicala program, ki je z določenim tipom datoteke povezan. Vsekakor preberite tudi razdelek Povezovanje datotek s programi.


Deli zaslona: gumb Konec

Konec dela s programom.


Deli zaslona: logo

Ime firme in še nekaj, če kliknete.


Tehnična specifikacija

Kontrola okolja

Oznaka CD-ROM enote

Program PCM.EXE najprej sam ugotovi oznako CD-ROM enote. Če je ne najde, vseeno nadaljuje z delom, izpiše pa obvestilo.

Več CD-ROM enot

Če ima uporabnik več CD-ROM enot, program vpraša, s katero dela. Uporabnik odgovori, program si zabeleži v datoteko MAZZ.INI, rubrika PCM, postavka CDROMenota. To je edina datoteka, ki jo program tvori na uporabnikovem disku. Nahaja se v imeniku Windows.

Branje datoteke PCM.INI

Preusmeritev CD-ROM enote

Program išče datoteko PCM.INI v osnovnem imeniku CD-ROM enote, s katerim dela. Za testne potrebe je vključena možnost, da to iskanje preglasite in programu izrecno poveste pot. V datoteko MAZZ.INI, rubrika PCM,  postavka CDROMenota, lahko vtipkate celo pot do PCM.INI datoteke.

Recimo:

CDROMenota=E:\NEKAJ

Pozor: brez \ na koncu!

V tem primeru bo program iskal datoteko PCM.INI takole:

E:\NEKAJ\PCM.INI

Ime okna

Program iz PCM.INI najprej prebere v rubriki All naziv svojega okna - postavka Caption=, recimo:

[All]

Caption=PC & mediji CD ROM, februar 1996

Če naziva ni, javi napako - češ, ne more brati PCM.INI. Doda tudi obsežen nasvet.

Uvodno opozorilo

Uvodno opozorilo je zapisano v datoteki PCM.INI, rubrika ALL, postavka Uvod=.

Recimo takole:

Uvod=Pozdravljeni!//////V meniju izberite tisto, kar vas zanima in program vam bo v levem oknu izpisal imena datotek, v desnem pa kratka pojasnila.////Na CD ROMu so tudi drugi programi, ne samo ti, dosegljivi preko teh menijev. Pobrskajte.

Pozor: Opozorilo mora biti zapisano v PCM.INI v eni sami vrsti! Par znakov // bo program pri izpisu na zaslon zamenjal z lomom vrstice.

Zapis v datoteko GOCD.INI

Program preveri, ~e uporabnik uporablja program GOCD. To je preizkusni program, ki omogo~a avtomatizacijo poganjanja  CD-ROMov pod Windows 3.1. V tem primeru program v datoteko GOCD.INI, ki se nahaja v Windows imeniku,  v rubriko Discs, zabele`i pot do sebe in doda vse potrebne podatke.

Polnjenje menijev

Program zatem polni menije z dejanskimi vrednostmi. Ta postopek je pojasnjen v naslednjem razdelku.

Uvodna slika

Kadar v PCM.INI obstaja v rubriki ALL postavka Novosti=, program prebere navedeno sliko in jo izpiše na zaslon. Ta mora biti v grafični BMP obliki, velikost je 600 x 400 pik, ležeča. Program prav tako doda v meni Navodila podmeni Novosti - njegova izbira spet prikliče prikaz navedene slike.

Primer:

[All]

Novosti=\NOVOSTI.BMP

Pozor: pred ime datoteke program doda oznako CD-ROM enote!

Ime avtorja slike, ki se bo pojavilo, kadar uporabnik v meniju Navodila izbere Info (ali pritisne SHIFT+F1), je podano za postavko AvtorUvodneGrafike. Primer:

[All]

Novosti=\NOVOSTI.BMP

AvtorUvodneGrafike=Irena Koren

Uvodna glasba

Kadar v PCM.INI obstaja v rubriki ALL postavka Glasba=, program izvede navedeno glasbo. Ta mora biti v grafični WAV obliki. Program smatra, da ima uporabnik multimedijske dodatke nameščene.

Izbira menija Navodila podmeni Novosti spet poleg prikaza slike zaigra tudi glasbo.

Primer:

[All]

Glasba=\GLASBA.WAV

Pozor: pred ime datoteke program doda oznako CD-ROM enote! Kadar ni slike, program ne zaigra niti glasbe!

Ime avtorja glasbe, ki se bo pojavilo, kadar uporabnik v meniju Navodila izbere Info (ali pritisne SHIFT+F1), je podano za postavko AvtorGlasbe. Primer:

[All]

Glasba=\GLASBA.WAV

AvtorGlasbe=Borut Kržičnik

Če je v datoteki MAZZ.INI postavka Tiho=1, potem program uvodne slike in glasbe ne izvede.

Podatki v PCM.INI

Branje podmenijev

V program je zakodiranih le 7 osnovnih menijev, vse njihove podmenije pa prebere iz PCM.INI datoteke. To so osnovni meniji:

Igre

Preizkusni

Ostali

Besedila

Glasba

Grafika

Podjetja

Vzemimo na primer osnovni meni Preizkusni. Program mu lahko doda poljubno število podmenijev. Za vsakega med njimi morajo biti vnešeni podatki v PCM.INI naslednji obliki:

1. 	začetek imena rubrike mora vsebovati ime osnovnega, kamor podmeni spada, recimo Preizkusni

1. 	konec imena rubrike mora vsebovati zaporedno številko podmenija od 1 naprej, brez vodilnega presledka.

Ime rubrike za prvi podmeni preizkusnih programov je torej (po Windows standardu mora biti ime rubrike vedno obdano z oglatimi oklepaji):

[Preizkusni1]

Drugi podmeni:

[Preizkusni2]

In tako dalje.

Pod imenom rubrike mora slediti ime, ki naj ga program izpiše kot naziv podmenija. Recimo za podmeni Protivirusni programi:

[Preizkusni1]

Ime=&Protivirusni programi

Znak & stoji pred črko, ki bo v imenu menija sprožilna črka za hiter doseg preko tipkovnice.

Podatki o datotekah

Imenu sledijo podatki o datotekah, ki jih program po izbiri podmenija ponudi uporabniku:

Primer podatka:

1=\preizkus\antivir\WSC-227E.ZIP//WSC-227E.ZIP//010//ViruScan 2.27 za Okna. Protivirusni program za Okna.

1. Najprej je napisana zaporedna številka od 1 dalje. Program neha brati podatke, ko za neko številko podatek ni vpisan. Če številko pomotoma preskočite, nadaljni podatki ne bodo prebrani.

2. Sledi enačaj.

3. Nato celo ime datoteke, ki naj jo program - glede na uporabnikovo odločitev - kopira ali izvede. Pred to ime datoteke program doda oznako CD-ROM enote, s katero dela.

4. Sledi ločilo //.

5. Nato ime, ki ga uporabnik vidi na seznamu, po katerem lahko izbira. Širina okna s seznamom ni raztegljiva, zato naj bo ime kratko.

6. Sledi ločilo //.

7. Nato pridejo kode, ki upravljajo, kateri gumb bo uporabniku na voljo za to datoteko. Zmerom morajo biti tri cifre, 0 ali 1, od katerih je pomembna samo srednja. Ta določa, če uporabnik datoteko lahko skopira ali ne. Gumb za izvajanje je stalno na voljo.

8. Sledi ločilo //.

9. Nato komentar, ki ga uporabnik vidi v desnem oknu. Komentar je lahko dolg največ 255 znakov. V komentarju lahko uporabite posebne oznake, ki jih program zamenja z ustreznimi opozorili.

Oznako %DOS% bo zamenjal, recimo, z

Ta program je bil pisan za DOS, ne pa okolje Windows.

Zatorej je verjetno, da se v okolju Windows ne bo pravilno izvedel.

V takem primeru Windows zapustite in poskusite znova iz DOSa.

Celo ime programa je zapisano na dnu tega okna.

Poleg opozorila %DOS% obstajata še %SLIKA% (za slike v drugih formatih kot jih podpirajo Okna sama) in %MULTI% (za multimedijalne predstavitve, da naj si nabavijo Video for Windows).

Pozor: znak % na začetku in koncu oznake je njen sestavni del!

Opozorilo se med seboj izključujejo! V enem komentarju lahko uporabite le eno oznako!

Vključevanje slik med podatke o datotekah

Kadar je v komentarju posebna oznaka %PICTURE:<slika>%, potem program navedeno sliko prebere in jo prikaže pod komentarjem. Primer: slika se imenuje \SLIKE\TEST.BMP, nad njo pa naj bi bil napis "To je slika:". Zapis bo videti takle:

1=\preizkus\antivir\WSC-227E.ZIP//WSC-227E.ZIP//010//To je slika%PICTURE: \SLIKE\TEST.BMP %

Dolgi komentarji

Pozor: komentar je lahko dolg največ 255 znakov.

V praksi se od tega {tevila od{tevajo {e vsi prej{nji podatki, zato je komentar {e kraj{i. Oznake ne {tejejo v dol`ino komentarja, ker jih program prika`e v posebnem oknu. ^e `elite maksimalno dolg komentar, ravnajte takole: Dodajte vrstico, v kateri ponovite zaporedno {tevilko in za njo brez presledka dodajte ~rko k, nato ena~aj in komentar. V tem primeru program komentarja, napisanega v vrstici s to zaporedno {tevilko ne bo upo{teval.

Primer:

3=\konverz.exe//Konverz.exe//011//Ta komentar zaradi naslednje vrstice ne bo izpisan.

3k=Tole je zelo dolg komentar, ki se nadaljuje in nadaljuje in nadaljuje in nadaljuje in nadaljuje in nadaljuje in nadaljuje in nadaljuje in nadaljuje in nadaljuje in nadaljuje in nadaljuje in nadaljuje in nadaljuje.

Še primer za meniji Besedila, podmeni Slovenska:

[Besedila1]

Ime=&Slovenska

1=\jaragosp.txt//Jara gospoda//111//Kersnikova klasika.

2=\a.txt//Mačkova očeta//111//Naslednja Kersnikova klasika.

3=\konverz.exe//Konverz.exe//011//Program za konvertiranje besedil.

Podatki o sistemskih programih

Kadar uporabnik klikne gumb Izvedi, PCM.EXE preveri, če je program, potreben za izvajanje izbrane datoteke, nameščen na disku. Če ga ni, ga lahko namesti sam - tovrstni programi bodo v temle besedilu imenovani kar sistemski.

Seveda pa morajo biti navodila zapisana v datoteko PCM.INI.

Pravila:

- ime rubrike je kar končnica datoteke

- v rubriki mora biti vpisano opozorilo, s katerim program nagovori uporabnika.

- posebej mora biti naveden program za Windows 95 in posebej za prejšnje verzije.

Takole (konkretni podatki so izmišljeni):

[ZIP]

Opozorilo=S to datoteko zna delati program WINZIP. Ga želite namestiti na disk?

ProgramWin95=\sistem\winzip32\setup.exe

ProgramWin31=\sistem\winzip16\setup.exe


Kako naj organiziram svojo zbirko PC&M CD-ROMov?

V osnovnem imeniku vsakega PC&M CD-ROMa je datoteka PCM.INI. To je čisto navadno besedilo. Na disku pripravite imenik in vanj presnemite to datoteko ter jo ustrezno preimenujte, najbolje po letu in mesecu izdaje, recimo 9603.INI za marčevsko številko revije leta 1996. Kadar želite na hitro poiskati nek program in ne veste, na katerem CD-ROMu je bil objavljen, preprosto sprožite iskanje po imeniku z INI datotekami.

V Windows 95 sprožite iskanje s pritiskom na tipko F3. Nato izberete zavihek Advanced in vtipkate besedo, ki jo iščete.

Druga, verjetno še enostavnejša možnost: INI datoteke s PC&M CD-ROMov na disku združujete v eno samo besedilo, ki ga pregledujete in po njem iščete s svojim urejevalnikom besedil.

Preberite tudi Kako lahko seznam datotek prenesem na odlagališče?


Kako lahko seznam datotek prenesem na odlagališče?

Med pregledovanjem vsebine CD-ROMa pritisnite CTRL+C in program bo na odlagališče prenesel seznam datotek področja, ki ga pravkar pregledujete, skupaj z njihovo dolžino in opisom.


Razlike med posameznimi verzijami

Sorry, prej nisem beležil, sedaj gre pa takole:

Verzija 1.20:

uvodna grafika je poslej centrirana na zaslon

informacije (SHIFT+F1) vrnejo pod Windows 95 tudi zaseden prostor na CD-ROMu

PCM.EXE lahko sam namesti program, ki je potreben za izvajanje določene datoteke. Navodila seveda morajo biti podana v datoteki PCM.INI.

Verzija 1.21:

dodana je možnost, da program poleg kratkega opisa v desnem delu zaslona prikaže tudi sliko

Verzija 1.22:

sliko pod komentarjem lahko povečate s klikom nanjo

program locirata CD-ROM enoto tako, da pogleda od kod je bil pognan

pri informacijah (SHIFT+F1) dolga besedila niso več odrezana


Uvodne glasbe in grafike nočete gledati in poslušati

V datoteko MAZZ.INI, rubrika PCM, dodajte postavko Tiho=1. Takole, recimo:

[PCM]

Tiho=1


Opozorilo: Ne najdem CD ROM enote! Vseeno nadaljujem. Kar bo, pa bo.

Ko poženem program PCM.EXE, mi izpiše naslednje opozorilo: Ne najdem CD ROM enote! Vseeno nadaljujem. Kar bo, pa bo. Nato sledi še eno opozorilo o napaki, nazadnje pa program odneha.

a. res nimate CD-ROM enote. Pričnite varčevati.

b. zagotovo jo imate in drugi CD-ROMi v njej delajo. OK, potem pa takole: program od operacijskega sistema zahteva podatek o oznaki CD-ROM enote. Očitno jo ni dobil, zato jo morate vpisati sami. To storite takole.

1.	Poženite program NOTEPAD, ki je del Windows (v Windows 3.1 v Program Managerju izberite File, nato Run in vtipkajte NOTEPAD ter pritisnite Enter. V Windows 95 kliknite Start, nato Run. Vtipkajte NOTEPAD ter pritisnite Enter. V slovenskih Windows 95 kliknite Start, nato Zaženi. Vtipkajte NOTEPAD ter pritisnite Enter.)

2.	odprite datoteko MAZZ.INI v osnovnem imeniku programa Windows. Načeloma je to C:\WINDOWS ali C:\WIN95. Če datoteka ne obstaja, potem prazno besedilo shranite pod tem imenom v ta imenik.

3.	v datoteko MAZZ.INI vtipkajte naslednje:

[PCM]

CDROMenota=E:

Oznako E: zamenjajte z dejansko oznako vaše CD-ROM enote. Recimo D: ali F: ali kakorkoli že. Če ne veste oznako vaše CD-ROM enote, v Windows 3.1 poženite File Manager in poglejte, katera črka je napisana za tole ikono [image]. V Windows 95 pa odprite skupino My Computer / Moj računalnik in iščite napis pod tole sličico [image]. Ko ste oboje vtipkali, datoteke ne pozabite shraniti.